Foto : DoD / Glenn Fawcett Saudiya Arabistoni harbiy-havo kuchlari poytaxt Ar-Riyod ustida ballistik raketalarni urib tushirdi. Bu haqda “Al-Arabiya” telekanali xabar bermoqda. Telekanal ma’lumotlariga ko‘ra, raketalar Ar-Riyodning shimoli-sharqiy qismida urib tushirilgan. Saudiya Arabistoni boshchiligidagi koalitsiya vakili raketalar Yamandan otilgan bo‘lib, ularning soni 7 ta bo‘lganini ma’lum qilgan. Uning ta’kidlashicha, barcha raketalar yo‘q qilingan. Dastlabki ma’lumotlarga ko‘ra, raketalarning ba’zi bo‘laklari aholi yashaydigan hududlarga tushgan. Telekanalning ma’lum qilishicha, buning oqibatida bir kishi halok bo‘lgan. #BREAKING: Footage sent to Al Arabiya shows moment anti-defense missiles from #Saudi Patriot batteries fired to intercept apparent #Houthi missile over #Riyadh.    Follow updates here: https://t.co/s4TdYoXf6e pic.twitter.com/0GkBiOvZl3  — Al Arabiya English (@AlArabiya_Eng) March 25, 2018